Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18120

3. Megjegyzés: Ahol az egyszerű bevezető fényrendszer azonosítása éjszaka a környező fények miatt nehézségekbe ütközik, a rendszer külső részén elhelyezett villanófények megoldhatják a problémát. 5.3.4.8 Ajánlás —Ahol a bevezető fényrendszert nem-műszeres futópályához telepítették, az alapfalon és a 2007/70/II. szám végső egyenesen levő légijármű repülőgép-vezetője számára szükséges fények bármely oldalszögből láthatók legyenek. A fények fényereje a telepített rendszer környezete fényeinek, valamint minden időjárási körülménynek megfelelő legyen. 5.3.4.9 Ajánlás — Ahol a bevezető fényrendszert nem-precíziós futópályához telepítették, a végső egyenesen levő légijármű repülőgépvezetője számára a nem látás utáni segédeszközökkel meghatározott iránysávtól történő nem túlságosan nagy mértékű eltérés mellett a fények bármely oldalszögből láthatók legyenek. A fényeket úgy tervezzék meg, hogy azok a rendszer környezetében levő fények figyelembevételével nappal és éjszaka, a legrosszabb látási körülmények és fényviszonyok között is biztosítsanak irányvezetést egészen azon állapotig, amíg a rendszert használhatónak tervezik. I. kategóriás precíziós bevezető fényrendszer Elhelyezés 5.3.4.10 Az I. kategóriás precíziós bevezető fényrendszer a futópálya meghosszabbított középvonalában elhelyezett fénysorból áll, amely ahol lehetséges a futópálya küszöbtől 900 méter távolságig tart és amelyet a küszöbtől 300 méteres távolságban 30 méter széles bevezető keresztfénysor egészít ki. Megjegyzés: A 900 méternél rövidebb bevezető fényrendszer létesítése a futópálya üzemeltetési korlátozását eredményezheti, amely az A. Melléklet 11. szakaszában kerül ismertetésre. 5.3.4.11 A keresztfénysort alkotó fények a lehetőségek szerint egyenes vonalban, a középvonal fényekre szimmetrikusan és megfelelő szögben legyenek elhelyezve. A középvonal fényekkel egyenlően kettéválasztott keresztfénysor fényeit egymástól olyan távolságra helyezzék el, hogy azok vonalként látszódjanak, kivéve, hogy a középvonal fény mindkét oldalán bizonyos térköz alakítható ki. Ennek mértékét minimálisan a helyi előírások alapján határozzák meg, azonban 6 méternél nagyobb ne legyen.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes